Raġel ta' 25 sena li huwa residenti r-Rabat qed jiġi akkużat li seraq ftit inqas minn €600,000 fi cryptocurrency wara li sieħbu tah il-mowbajl. Fil-Qorti nstema kif l-akkużat ma kkoperax mal-pulizija u meta dawn talbuh il-mowbajl ġie aġitat u beda jgħjjat "għala se tarrestawni?" It-Tlieta kompliet il-kumpilazzjoni tal-evidenza kontra ż-żagħżugħ li allegatament seraq lil sieħbu. Quddiem il-Maġistrat Donatella Frendo Dimech, xehdu diversi membri tal-korp tal-pulizija. L-ewwel xhud li huwa surġent qal fil-Qorti li fil-ħin tal-każ huwa ma kienx xogħol iżda rċieva telefonata mingħand ħabib tiegħu u qallu li kien safa' vittma ta' frodi. Kompla li sieħbu qallu biex imur fuq il-post biex ikun evitat li s-suspettat jaħrab minn fuq il-post. Is-surġent żied li meta wasal fuq il-post ra liż-żewġt irġiel jixorbu l-inbid flimkien. L-allegat vittma qal lill-pulizija li l-akkużat ħa l-mowbajl tiegħu wara li huwa bagħtlu madwar €4,000 fi cryptocurrency. Huwa spjega li l-akkużat talab lil sieħbu biex jgħinu jinvesti l-€4,000 fi blockchain. Jitlef €600,000 f'tebqa t'għajn għax ta l-mowbajl lil sieħbu L-allegat vittma qal lill-pulizija li ma setax jemmen meta minn kważi €600,000 ra l-kont tiegħu fuq l-e-wallet €0. L-akkużat min-naħa tiegħu qal li huwa ma rċieva xejn u kien vittma ta' frodi. Il-pulizija taw il-parir liż-żewġ persuni biex jagħmlu rapport kontra xulxin. Fil-Qorti ġie spjegat li meta waslu l-pulizja mid-Dipartiment tal-Investigazzjoni Finanzjarja Kriminali u talbu l-mowbajls liż-żewġ persuni, l-akkużat ġie aġitat u beda jgħajjat "għala se tarrestawni?" Ir-raġel irrifjuta li jagħti l-mowbajl tiegħu lill-pulizija għax qal li beda jibża' li l-evidenza tiġi mbagħbsa. Il-pulizija spjegaw li meta kien eskortat, huma kellhom joqogħdu attenti li l-akkużat ma jmissx il-mowbajl. Meta kien fil-lock-up tal-pulizija huwa seta' jara l-mowbajl tiegħu biex ikun ċert li ma ġiex imbagħbas. Il-pulizija qalet ukoll li l-akkużat ma tax il-password tal-mowbajl tiegħu u għalhekk se jkollhom iqabbdu esperti minn barra minn Malta biex ikunu jistgħu jiftħu l-mowbajl tal-akkużat. Il-Maġistrat qalet li hemm biżżejjed provi biex l-akkużat jitqiegħed taħt kap ta' akkuża. Il-każ se jkompli fil-11 ta' Awwissu. L-Ispettur Anthony Scerri flimkien mal-Avukat Ġenerali Karl Muscat u Francesco Refalo mexxew il-prosekuzzjoni. L-avukati Charles Mercieca u Matthew Xuereb dehru għall-akkużat filwaqt li l-avukati Franco Debono u Marion Camillier dehru għall-part civile. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60e57a226f627_rand.td-a-rec-img{text-align:left}.td_uid_3_60e57a226f627_rand.td-a-rec-img img{margin:0 auto 0 0}